lflage/wiki-talks huggingface dataset:
Vita:Szubotáj

message: A mongolról ennek mi lenne a a pontos átírása? Sta064? – M. V. ✉  2022. január 24., 17:07 (CET)
replies: text: Fogalmam sincs , de szerencsére benne van a KNMH-ban; szó szerint idézem:

text: Szubotáj tört, vö Szübötej (km)Szübötej (km) tört; vö Szubotáj

text: A "(km)" rövidítés jelentése: "közép-mongol (XIII–XV sz.)", nem a klasszikus mongolt jelenti. Mongol oldal: https://mn.wikipedia.org/wiki/Сүбэдэй_баатар; orosz oldal: https://ru.wikipedia.org/wiki/Субэдэй. Az orosz oldalon szerepel az ujgur szkriptes (szerintem ez a "klasszikus mongol", amit felülről lefelé írtak) változat is: ᠰᠦᠪᠦᠭᠠᠲᠠᠢ; ez betűnként átírva "szübügatai", és akkor kijön a "Sübügätäi" latin átírás. Hogy a "Szubotáj"-t (cirill: Суботай) honnan szedték, nem tudom; eredetileg az volt a gyanúm, hogy ez az oroszon keresztül érkezett, de ez sem a mongol, sem az orosz oldalon nem szerepel, a hozzá legközelebbi a Субудай. Inkább az lehet, hogy a "Szubotáj" a mai kiejtés(hez legközelebbi magyar átírás), a "Szübötej" pedig a korabeli (a XIII. század stimmel). Ennyit tudtam összeszedni. Sta064 vita 2022. január 25., 12:07 (CET)
thread_title:  Neve
Vita:Nemes Károly

message: Ki lehet az a Veress József, akiről az "Élete" szakasz szól, és mit keres itt? Palotabarát vita 2022. január 27., 10:39 (CET)
http://epa.oszk.hu/02900/02940/00026/pdf/EPA02940_zmimuzsa_2007_2_065-069.pdf
thread_title:  Veress József
Vita:Szociáldemokrata Párt (Magyarország)

message: Nemrég találtam rá erre a Facebook-profilra: https://www.facebook.com/profile.php?id=100064784283994
Eszerint az SZDP felszámolás alatt áll, és még évekkel ezelőtt kivált belőle egy másik szervezet, a Szociáldemokraták Történelmi Pártja (övék a FB-profil). Ez a honlapjuk: https://www.sztpart.com/ Sajnos sokkal több infót nem találtam róluk. WolfmanFP vita 2022. január 29., 21:35 (CET)
thread_title:  Felszámolás alatt?
Vita:A Man-sziget történelme

message: Ez a szakasz lányegében James Stanley-ről https://en.wikipedia.org/wiki/James_Stanley,_7th_Earl_of_Derby szólna, ha egyáltalán meg lenne említve. Így aztán se füle se farka az egésznek, a manxiak is a király ellen harcolnak benne, holott az ellenekező oldalon voltak. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2022. január 31., 15:25 (CET)
thread_title:  Angol polgárháború és interregnum
Vita:A Columbia űrrepülőgép emlékműve

message: Ez a tartalom benne van az Arlingtoni Nemzeti Temető szócikkben. Érdemel külön szócikket? Ha igen, akkor ott kellene rendbetenni. Ha nem, akkor átirányítani arra a szakaszra. Bináris ide Kelt: Wikipédia,  2022. január 31., 15:52 (CET)
replies: text: Az arlingtoni cikkben semmi nincs az emlékműről, csak a balesetről. És igen, érdemel önálló szócikket. Dudva  posta 2022. január 31., 18:00 (CET)
thread_title:  Duplikált tartalom
Wikipédia-vita:Interwiki nélküli cikkek/Sablonok

message: Vegyük ki a dokumentációkat és XML-sablonleírásokat? Csak mert azokat általában nem szokás egymáshoz kapcsolni. Alfa-ketosav vita 2022. február 1., 15:43 (CET)
replies: text: :Alfa-ketosav igen, igen, feltétlenül. Sőt, még a sablondokumentációkat is (pl.: :Sablon:100 years of independence/doc). Nem sokszor frissítettem ezt a listát, de  valahogy sose sikerült megszabadulnom ezektől, mindig bennemaradt egy csomó.  2022. február 2., 01:37 (CET)
replies: text: ::A sablondokumentációk eleve szerepeltek a kérdésben, de akkor egy további kérdésem volna: jól tettem, hogy kiszedtem néhány sablonadat- (TemplateData) leíró sablont is? Alfa-ketosav vita 2023. február 26., 17:39 (CET)

message: Pl. a zoknibábsablonok (ált. '%zokni%' karakterláncnak megfelelőek) és az engedélysablonok ('%engedély%') jellemzően nincsenek más wikihez kapcsolva. Alfa-ketosav vita 2023. február 26., 17:33 (CET)
A tékasablonok sem. Alfa-ketosav vita 2024. május 27., 19:52 (CEST)
thread_title:  Továbbiak
Vita:7327-es mellékút (Magyarország)

message: Egy remek találattal gazdagította egyik szerktársunk az útvonal történeti részét, az alábbiak szerint:
 Az eredeti tervek szerint a 87-es főutat Lövőtől, a 84-es főútból kiágazva Sopronhorpács irányában Kőszegig, onnan Szombathely, Rum, Mikosszéplak, Zalaszentgrót, Karmacs, és Hévíz érintésével (ezáltal magában foglalva a cikkben tárgyalt útszakaszt is) Keszthelyig építették volna ki, de erre megfelelő mennyiségű pénz nem gyűlt össze, mivel Ausztria kizárólag a Bécs és a Balaton közti legrövidebb összeköttetést, azaz a 84-es főutat támogatta anyagilag, így a főútnak csak a Kőszeg-Szombathely-Rum-Kám szakasza készült el. Ha a terv valóra vált volna, akkor a cikkben tárgyalt út Rezi-Keszthely szakasza a 87-es főút részét képezné.
Sajnos úgy éreztem, hogy törölnöm kell a szócikkből, már a hivatkozott forrás elolvasása nélkül is, mert a 87-es főút leírt, állítólag tervezett nyomvonala szinte minimálisan sem esik egybe ennek az útnak a nyomvonalával (de pl. a Karmacson átvezető 7331-es úttal is csak alig). Ráadásul a forrásként hivatkozott cikkből lényegében az derül ki, hogy nem annyira konkrét tervekről, inkább csak valamiféle ötletbörzéről volt szó, arról is igen elnagyoltan számolt be mindössze 10 mondatos cikk [amely konkrétan a 87-es útszámot egyáltalán nem is említi…]. Solymári vita 2022. február 2., 17:29 (CET)
thread_title:  Lehetett volna a 87-es főút része?
Vita:Köpcsény

message: Egy következetlenség: a Listi László szócikkben születési helyként Nagyszeben van feltüntetve(, bár ott is említik többször a köpcsényi birtokot). Itt a falu szülötteként szerepel. - Horváth Árpád (Harp) ✎ 2022. február 4., 09:18 (CET)
thread_title:  Listi László szülőhelye
Vita:Boross Csilla

message: A születési dátum korábban szerepelt a szócikkben, amelynek forrása az Országos Színháztörténeti Múzeum és Intézet (OSZMI) színházi adattára volt, amely alapján az adatot széles körben ismertnek lehetett tekinteni ("widespread public knowledge").
Az adattal kapcsolatos szerkesztési háború közben 2023 őszén az adat az OSZMI oldaláról eltűnt, amely valószínűleg összefügg azzal, hogy a magát Boross Csillaként azonosító szerkesztő kifejezetten kérte is, hogy a szócikkben ne szerepeljen ez az adata. Lásd a szerkesztési összefoglalókat, és a vitalapját. (NB. Az OSZMI adatlapja korábban nem került archiválásra, de egy, a szócikkben is hivatkozott könyvben is szerepel a dátum, amelynek elektronikus változata továbbra is elérhető a Hungaricana oldalán. (Németh-Buhin Klára: Németh-Buhin krónika - Thorma János Múzeum könyvei 25., 2007, Kiskunhalas, 2007)
A születési dátum törléséről vita alakult ki a kocsmafalon is: Wikipédia:Kocsmafal (egyéb)#Születési dátum törlése.
A vita során az a konszenzus született, hogy a szócikkben nem szerepeltetjük a továbbiakban a születési dátumot, és a Wikidatában szereplő adat sem jelenik meg a infoboxban.
JSoos vita 2023. november 21., 15:21 (CET)
thread_title:  Születési dátum
Vita:Stefan–Boltzmann-törvény

message: Az angol wiki cikkéből magyarra fordított részek legalábbis erős kérdéseket vetnek fel a minőséget tekintve, pl. az ilyen mondatok miatt:
replies: text: „A hullámhossz és a hullámhossz skálájú részecskék, mesterséges anyagok, és más nanostruktúrák nem vonatkoznak a sugároptikai határértékekre, és esetenként túlléphetik a Stefan-Boltzmann-törvényt.”
Szaszicska vita 2022. február 5., 05:05 (CET)
thread_title: Lektorálandó
Vita:Rákóczi nemzetközi InterCity

message: A szócikk egy téves állítást tartalmaz: "A vonatot általában a MÁV V43-as mozdonya vontatja Budapesttől Kassáig, mivel így elkerülhető a magyar-szlovák határon a mozdonycsere az eltérő feszültség miatt."
A V43-as mozdony egy áramnemű, 25kv 50Hz-es váltóáramú üzemi feszültséggel működik, magyar hálózaton tud csak közlekedni, a szlovák rendszer 3kV egyenáramú Kassa irányába. A vonatokat a ZSSK kétáramnemű 363-as mozdonyai szokták továbbítani. Javítva.
Ez valóban téves információ volt, mint ahogyan a 363-as is az. Ez a mondat valószínűleg máshonnan lett bemásolva, csak nem lett javítva benne semmi. A magyar szakaszon Szilik mentek, a szlovák részen pedig 361-esek. Kemenymate vita 2022. május 4., 17:58 (CEST)
thread_title:  Hiba a szócikkben
Vita:MiniDrivers

message: Törlési megbeszélés eredményeképpen törölve. Gg. AnyÜzenet 2022. február 8., 10:25 (CET)
thread_title:  Törlési megbeszélés eredménye 

message: Lassan le kéne védeni ezt a címet... kb. harmadik alkalommal hozták újból létre, mindegyik esetben anonok által született újjá a cikk. Egyszer már volt róla tmb, akkor kimondatott, hogy nem nevezetes. GhostDestroyer100 vita 2022. június 7., 14:46 (CEST)
thread_title: Hányszor lesz ez még létrehozva?
Vita:Tibetiek

message: Az angol Tibetan people kifejezés helyes magyar fordítása nem „tibeti emberek”, hanem simán tibetiek. Ahogy nem használjuk ezt a formát a szlovák emberek, lengyelemberek esetében sem, Tibet lakóinál sem érdemes külön hangsúlyozni, hogy az emberi fajhoz tartoznak.– Freewalesvita 2022. február 8., 15:34 (CET)
thread_title:  Tibeti emberek
Vita:Hage Geingob

message: Átnézésre szorul, a hibás/értelmetlen megfogalmazásokat ki kellene szűrni a cikk szövegéből, például "Kezdetben oktatását a bantu oktatási rendszer keretében, Otaviban végezte.", vagy "1964-ben kinevezték a SWAPO ENSZ-képviselőjévé és az amerikai kontinensen.", vagy "Elismertsége az évek során a szervezet nőttön nőtt..." - Assaiki vita 2022. február 9., 02:06 (CET)
thread_title:  Sablon indoklása 

message: Azt sem értem, hogy a négy darabot leszámítva miért nem lettek áthozva a források enwikiről, ha már egyszer onnan lett fordítva. - Assaiki vita 2022. február 9., 02:16 (CET)
thread_title:  Források hiánya
Vita:Csákány M. György

message: Közlésre van január 15. is a Facebook-on. A beírt január 14, feltehetőleg a megfelelő. – Csurla vita 2022. február 9., 17:49 (CET)
replies: text: A menyasszonya voltam, a dátum pontos. Czopyk Erzsébet Gabriella vita 2022. február 9., 17:59 (CET)

text: Köszönöm, hogy a megfelelő helyre tettétek a képet. Czopyk Erzsébet Gabriella vita 2022. február 9., 18:00 (CET)

text: https://www.facebook.com/photo/?fbid=5596082340418804&set=a.102417166452043 Czopyk Erzsébet Gabriella vita 2022. február 9., 18:57 (CET)
thread_title:  Halálozás ideje
Kategóriavita:Űrrepülésprogramok

message: Miért jó, hogy valamennyi űrhajós nevét becéző formában közli a magyar wikipédia? Edvin Aldrin például Buzz lett (mert hogy magában dünnyögni szokott). MZ/X vita 2022. február 9., 18:09 (CET)
thread_title:  Becézés?
Sablonvita:Kezdőlap kiemelt cikkei/2022-15-1

message: Petőfi Sándor cikkajánlóját jelölöm a 2022. év 15. hét eleje  (április 11. – április 14.) helyre. – *feridiák vita 2022. február 10., 13:10 (CET)
 a harmadszori címlapra kerülést. Javasolom helyette a 2021-es Formula–1 világbajnokság cikket, ami még nem szerepelt a kezdőlapon. – Hkoala  2022. február 27., 14:39 (CET)
Április 11. a Magyar Wikipédiában a magyar költészet napja. A 2022. évben ez a nap a 15. hét első napja. Petőfi Sándornál is jobb választás Arany János költő.
A 2021-es Formula–1 világbajnokság kiemelt cikkének a még szabad május közepére áthelyezése pedig Max Verstappen kiemelt cikke számára is előnyösebb. – *feridiák vita 2022. április 5., 00:01 (CEST)
Akkor sem kellene harmadszorra címlapra tenni. Javasolom a szintén költő Marina Ivanovna Cvetajeva cikkét. – Hkoala  2022. április 8., 06:42 (CEST)

message: A magyar ünnepkörben egyik kiemelkedő érték a magyar költészet napja. Ez a nap évről évre április 11.
A 2022. vagyis az idei év még feljebb emeli, mert már április 10., a mai vasárnap Virágvasárnap a húsvéti nagyhét kezdete, és csúcsa a következő vasárnap, vagyis az április 17. húsvét vasárnapja, a feltámadt Jézus Krisztus mennybemenetele. Teljesebben 2022, április 17. a nyugati és április 24. a keleti egyházaknál a húsvét. A húsvét a kereszténység/keresztyénség legnagyobb ünnepe, a Krisztus-központú kalendárium központi főünnepe.
A magyar költészet napján a magyar költőké és költeményeiké az ünnepi hely. A Magyar Wikipédia Kiemelt cikk rovatában először Petőfi Sándor cikkajánlója 2016. december 29. és 2017. január 1. között szerepelt a kezdőlapon. Másodszor
2022. április 11. és április 14. között következik. A többire holnap térünk rá. – *feridiák vita 2022. április 10., 23:09 (CEST)
replies: text: A vitalap nem ezt mondja. Ez a szócikk 2006. július 15. és 2006. július 21., valamint 2016. december 29. és 2017. január 1. között szerepelt a kezdőlapon. Pagony üzenet 2022. április 10., 23:18 (CEST)

text: Kérlek, hogy szíves figyelmesebben elolvasni a Vitalapot. Remélem, holnap április 11-én segítségemmel sikerül belátnod tévedésedet. – *feridiák vita 2022. április 10., 23:50 (CEST)

text: ne hamisítsd meg a cikk laptörténetét! Pagony – Pagony üzenet 2022. április 11., 00:45 (CEST)

text: Először 2006. július 16-tól szerepelt, másodszor 2016/2017 fordulóján. Ez lenne a harmadik. Kérlek, ne erőltesd tovább. – Hkoala  2022. április 11., 00:08 (CEST)
thread_title:  Összefoglalás és előrehaladás
Cikkjelöltvita:Ratchet & Clank

message: A cikk rendkívül súlyos nyelvi hibákkal küzd. Helyesírását, központozását ki kell javítani, a félrefordításokat szabatos magyar szöveggel kell helyettesíteni, forrásolását meg kell oldani, mielőtt a főnévtérbe visszakerülhet. --Malatinszky vita 2022. február 11., 13:49 (CET)
thread_title:  A feljavítóba utalás oka
Vita:SHD (Stilianos Hydro Development)

message: Ebből a cikkből azt értettem meg, hogy van három úszásoktató módszer (SHD, Swim and Learn, CDSM), van egy vállalkozás (Stilianos Babauszoda, erről már van cikk, bár az is problémás), és egy Stilianos Babauszoda franchise rendszer, amely ezeket a módszereket alkalmazza, illetve a tulajdonosuk. A cikk címe a három módszer egyike. A cikk kizárólag a saját honlapjukra és egyéb oldalaikra épül. Kérdéseim: miről akar szólni a cikk (uszoda, módszerek, franchise), mi határozza meg a címválasztást, és mi igazolja a nevezetességet (bármi legyen is a cikk témája), ha nincsenek független források. Továbbá: ha ennyire összefonódnak, miért kell két külön cikk? – Vépi vita 2022. február 12., 12:51 (CET)
replies: text: @Vépi: Van egy harmadik kapcsolódó cikk is: . – FoBe üzenet 2022. február 12., 12:54 (CET)

text: A két cikknek az oka az, hogy külön egy cikk a Stilianos Babauszodáról,(= a franchise-ról) szól, másik cikk pedig az SHD a szellemi termékről, az az a kifejlesztett módszertanról szól.  Ugyan úgy ahogy a McDonald’s esetében is külön van a franchise üzletről, valamint külön a termékről a Hamburger szól két cikk.

text: A nevezetesség pedig az, hogy Magyarország szerte ismert márkanév a Stilianos a kisgyermekes szülők körében, valamint nemzetközi terjeszkedés várató a következő években.

text: Az SHD módszert a Stilianos fejlesztette ki, ebben az esetben csak saját magunkra tudunk hivatkozni, valamint Varga Vivien: Hogyan indulj el a saját utadon? Budapest, Stilianos Kft., 2021. ISBN: 978-615-01-0683-0 könyvre. Új szellemi termék esetében így tudunk hivatkozni a módszertanra. Stilianos Babauszoda Franchise Varga Vivien83 vita 2022. február 14., 11:29 (CET)
Igen, azt már szerkesztettem, de az egy általános fogalom, nem üzleti, ezért azt nem hoztam ide. – Vépi vita 2022. február 12., 12:58 (CET)

text: Vízbiztosság cikk tartalmak törlésének mi a pontos oka?   A mai frissítve lett az oldal, a tudományos hivatkozásokkal.  Stilianos Babauszoda Franchise Varga Vivien83 vita 2022. február 14., 11:30 (CET)

message: Törlési megbeszélés eredményeképpen törölve. Gg. AnyÜzenet 2022. október 21., 09:20 (CEST)
thread_title:  Törlési megbeszélés eredménye
Vita:Gasztonyi Kálmán

message: A Források szakaszban levő linkek egy része biztosan nem forrás, hanem inkább reklám (például a Solart Galéria "Tekintse meg Gasztonyi Kálmán megvásárolható képeit" címmel; ezt mindjárt törlön is) - át kellene nézni az összeset. Hkoala  2022. június 23., 10:53 (CEST)
replies: text: Köszönöm a figyelmeztetést, töröltem a forrás azon részeit, amik vitathatóak. Lujza24 vita 2023. június 28., 21:30 (CEST)
thread_title:  Források?
Vita:John F. Reynolds

message: Ez annyira elképesztően szarul van megcsinálva, hogy kidobom, és írok helyette egy másikat. Amiben ilyen marhaságok vannak, azon nincs mit alakítgatni:
* Kulcsszerepet játszott a Potomac hadsereg elkötelezésében 
* Pennsylvania vezérigazgatója
* Kontradmirális
* Ő volt a serdülő másodhadnagy megbízása a 3. amerikai tüzérségben
* Két brevet előléptetést kapott – a monterrey-i vitézkedés kapitányává és a Buena Vista őrnagyévé,
* Fegyverosztálya megakadályozta
* Reynoldsnak felajánlották Winfield Scott altábornagy segédtisztjét, de elutasította
* George B. McClellan vezérőrnagy közbelépett a hadügyminiszterhez
* Brigádját ezután elrendelték, hogy csatlakozzon
* Reynolds -t, kimerülve a Gaines -i malom csatájától és két napig alvás nélkül, elfogták a Virginia -i Boatswain -mocsárban
*  D.H. Hill hadsereg barátja és kollégája volt a háború előtt
* Reynoldst Richmondba szállították és a Libby börtönben tartották, de augusztus 15-én gyorsan lecserélték
Dudva  posta 2022. február 14., 10:16 (CET)
thread_title:  Átírás
Vita:MÁV Aamot 320–322

message: A szócikk "Története" szakasz szövege összemossa a Szovjetunióba kiszállított háromrészű Rosario-motorvonatok, és azoktól teljesen eltérő c4 típusú motorkocsik történetét. Ez utóbbiak lettek a MÁV Bamot (később Aamot) 320-222 pályaszámú motorkocsijai Rm40 vita 2022. július 9., 12:27 (CEST)
thread_title:  Téves leírás
Vita:MÁV 406 sorozat

message: A cikkben úgy hangzik, mint ha az egész sorozat 2022-ben kezdte volna meg a próbafutásokat és az utasszállítást. Inkább csak az opciós járművek nem? B.Zsolt vita 2022. október 18., 21:21 (CEST)
replies: text: Az utasforgalmi próbaüzem részre gondolsz? @Beroesz valószínűleg elírta, mert 2022. november 29-e még előttünk van. Ha majd átírja 2021-re, akkor minden rendben lesz, mert tavaly november 29-én kezdődött meg az utasforgalmi próbaüzem (a sorozat vizsgás járműivel), ami nem egyenlő a próbafutással. A "Az megfelelő számú jármű megérkeztével megkezdődtek a próbafutások." mondatot esetleg ki lehetne venni, mert a próbafutásokkal nem várnak (már 2+1 leszállított járművel is mentek a próbák), csak az utasforgalom megkezdéséhez kellett egy minimális számú jármű. – balint36 utaspanasz 2022. október 18., 21:56 (CEST)
thread_title:  Próbafutás 2022-ben
Vita:MÁV 290

message: A mai napon a Facebookon láttam egy bejegyzést, amelyben a kazán szerepel. A wikin azt írják, hogy beolvasztották, de ez így ezek szerint nem igaz, tovább használhatták. Link: https://www.facebook.com/groups/433414103488456/permalink/2359971647499349/?sfnsn=mo&ref=share2001:4C4E:1AC4:9135:B9E5:D02E:6FF7:9D39 (vita) 2022. december 31., 11:57 (CET)
thread_title:  A mozdony kazánja megvan!!
Vita:HTML karakterkódolás

message: Ezt a lapot   2021. június 8-án egyszerűsített törlésre jelölte. JSoos vita 2022. február 14., 20:36 (CET)
replies: text: Valóban. Az akkori indoklásom ez volt:
replies: text: :a Karakterkódolás cikkben szerepelnek a karakterkódolásra vonatkozó általános állítások; a cikk többi része útmutató, nem encikopédiacikk

text: A cikk azóta jelentősen javult, és most már szerintem vállalható, bár persze még mindig lehetne jobb. – FoBe üzenet 2022. február 14., 21:55 (CET)
replies: text: : Én csak azért rögzítettem  a tényt mert ennek az a sajátja, hogy aki leveszi a sablont, annak nem kell semmit adminisztrálnia, viszont többet ezt a cikket így már nem lehet egyszerűsítettre jelölni, csak TMB-re vinni, de az csak a laptörténet bogarászásából derülhet ki. JSoos vita 2022. február 17., 22:11 (CET)
thread_title:  Egyszerűsített törlés
Vita:Kitörés 60

message: Idézek: "A túra útvonalán elhelyezett ellenőrzőpontok tematikusak. Van ahol korabeli magyar katonai ruhába öltözött pontőrök fogadnak, van ahol kórházi ápolóknak öltözött hölgyek. Máshol korabeli szovjet katonai tábor van kialakítva, szovjet zászlóval, régi orosz zenékkel vagy egy másik ellenőrzőponton ennek a német, máshol pedig az amerikai változata. Többek között ez adja a túra különleges hangulatát, hiszen egy-egy pont néha úgy néz ki, mint egy életre kelt múzeum."
Megítélésem szerint ez nem eléggé érzelemmentes, következésképp nem enciklopédikus tartalom. Pláne nem illik az Ismertsége, kritikája című fejezetbe. – Qdiace vita 2022. február 14., 22:41 (CET)
thread_title:  Érzelemdús szövegrész
Vita:Vajdasági ruszin nyelv

message: Ha valaki megnézi a térképet, egyértelmű, hogy szinte egyikük sem Pannóniában él – a vajdasági ruszinok szinte mindegyike Pannónián kívül él. Miért pannon-? Amúgy a Vajdaságon belüli Pannónia a Szerémséget és csak azt jelenti az ókori értelemben, amiben a név maga született.
Ha valaki pannon- alatt a Pannon-medencét érti, akkor a mai Magyarország, Szlovákia, Ukrajna és Románia összes ruszinja beleszámítandó.
Ha valaki Pannónia alatt a Pannon-Alföldet érti: legalább Magyarországnak és Ukrajnának is vannak ruszinjai a Pannon-Alföldön, nem csak Vajdaságban.
Nem igazán értem ezt az új elnevezést. Capras Dávid vita 2022. február 15., 03:17 (CET)
thread_title:  Miért ''pannon-?''
Vita:Habsburg–Tescheni ág

message: A Habsburg–Tescheni vagy a Tescheni nem melléknév, így nem lehet jelzős kapcsolatról beszélni. Mivel a kapcsolat nem jelzős, kiskötőjel szükséges az összekapcsoláshoz. Kérdés még, hogy a Habsburg és a Tescheni között milyen kötőjelet kell írni. Nagy kötőjel a helyes, mint például a Habsburg–Lotaringiai-ház esetében? – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2022. február 15., 13:54 (CET)
thread_title:  Helyesírás
Vita:Mahá-pradnyá-páramitá-szútra

message: Próbáltam javítani a cikk szerkezetén, de menthetetlenül zavaros, hogy mi is a cikk tárgya.
Szerintem keveredés van, több különböző iratról van szó.  Davidsusu vita 2022. február 15., 16:20 (CET)
thread_title:  Mi is a cikk tárgya?
Vita:Szarka Károly (diplomata)

message: Sziasztok, a cikkhez adtam hozzá archív képekhez vezető linkeket, remélem így jó. – Freewalesvita 2022. február 18., 18:06 (CET)
replies: text: :Freewales hát, megmondom őszintén ilyet még nem láttam, hogy csináltunk volna. Ezek a képek előkereshetők a Google-lel is, ráadásul tulajdonképpen nem érzem, hogy hozzátennének a cikkhez, hiszen protokollfotók. A cikkben való megjelenése nekem nem tűnik túl előnyösnek: vagy egy doboz, bele van írva, hogy képek, és van egy csomó szöveges link. Ezt - ha megmarad benne egyáltalán - levinném a további információk szakaszba, és csak linkekként szerepeltetném, doboz nélkül. Egy szempontból ügyes megoldás, hogy megkerüli a szerzői jogi nehézségeket, de én valahogy nem tudom hova tenni magamban, annyira szokatlan megoldás. Palotabarát vita 2022. február 19., 01:43 (CET)
replies: text: :: Szia, a magyar wikipédián valóban nem elterjedt az ilyen típusú képlinkezés, az angolon azért előfordul (pl: 2021–2022 Belarus–European Union border crisis, timeline of the border incidents szakasz). Tényleg nyugodtan szedd ki, hogyha szerinted nem viszi előre a cikket, szerintem annyiban előnyös, hogy a képek előkeresése (5-6 kattintás, mivel a google először nem őt adja ki) helyett egy kattintással meg lehet nézni, hogy nézett ki ő és milyen környezetben dolgozott, a protokollfotók pedig mutatják a nevezetességét.– Freewalesvita 2022. február 19., 10:24 (CET)
replies: text: :::Freewales mindenképpen kösz a jószándékú bővítést! A képek linkjeit áthelyeztem a további információk szakaszba. Palotabarát vita 2022. február 19., 12:21 (CET)
replies: text: :::: OK, köszi!– Freewalesvita 2022. február 19., 13:13 (CET)
thread_title:  Képek